שיחה:טיפול דינאמי דקונסטרוקטיבי

message: ניתן לראות בבירור כי הערך הועתק מילה במילה מהערך האנגלי. הוא לא כתוב בסגנון אנציקלופדי מספיק, ובעיקר – ברור שהערות השוליים שבו לא נבדקו, ובלעדיהן אני לא רואה סיבה להשארת הערך במרחב הערכים. התו השמיני ♫ הבה נשוחח ♫ דיווח על טעויות 09:33, 27 בנובמבר 2022 (IST)
replies: text: 1. אכן מדובר בערך מתורגם וכך הוא מוצג. האם יש מניעה לכך בויקי העברית? אציין כי הדף האנגלי קיים שנים רבות ועבר שורה של בדיקות ושיפורים. כמו כן, היות ששיטת הטיפול DDP נכנסה לארץ כפיילוט בשנים האחרונות, אני מעריכה שבשנה הקרובה יהיו מקורות בעברית שאוכל להפנות אליהם מהערך.

text: 2. סגנון שאינו אנציקלופדי דיו - תוכל לפרט?

text: 3. בדקתי את הערות השוליים - קראתי את המאמרים הרלוונטיים ולדעתי הם מאששים את חלקי הטקסט שמפנים אליהם. איזה הליך בדיקה נוסף נדרש? רוני נצר - שיחה 15:55, 28 בנובמבר 2022 (IST)
replies: text: :@התו השמיני, מדובר בערך חדש (פחות מחודש), ולכן אין טעם/חובה לקיים דיון בדף השיחה. PRIDE! - שיחה 18:11, 28 בנובמבר 2022 (IST)

text: להערכתי מדובר בערך חשוב והתרגום לעברית יכול לסייע למטופלים ולמטפלות בישראל להחשף ל-DDP. מדובר בשיטת טיפול מבוססת ראיות ומקובלת בארה"ב שאינה מוכרת בישראל.

text: בתור פסיכיאטר, מרצה בחוג לפסיכיאטריה, עמית במכון פסיכואנליטי וחוקר בתחום הפסיכותרפיה הדינאמית, אני מוצא את הערות השוליים רלוונטיות ומפנות למחקרים מוכרים שהתפרסמו בכתבי עת מקצועיים לאחר peer review, כך שאיני מבין את ההסתייגות הזו.

text: נראה שיש מקום לבצע עריכה לשונית נוספת, ואולי להרחיב בנוגע לבסיס הפילוספי והנוירופסיכולוגי עליו מבוססת השיטה. לעניות דעתי, אין בהסתייגויות אלו סיבה שלא לפרסם את הערך החשוב הזה. Amit Saad - שיחה 00:07, 2 בדצמבר 2022 (IST)
replies: text: :להעביר לטיוטה ואז לקיים גם דיון חשיבות. כל המחקרים מבוססים על אותו חוקר. Kershatz - שיחה 00:40, 2 בדצמבר 2022 (IST)
replies: text: ::כן, זה נכון. כולם מתבססים על עבודות של פרופ' רוברט גרגורי מניו-יורק. אבל זו לא בעיה בערך. אלה הממצאים הקיימים כיום בעולם. זה מאפיין כל פסיכותרפיה חדשה. שיטות פסיכותרפיות חדשות מפותחות במרכזים ספציפיים. הם מכשירים מטפלים ומציגים מחקרים ראשוניים שמראים את היעילות שלהן. אם המחקרים מראים יעילות, גורמים רגולטוריים מאשרים את הטכניקה ואז מפיצים אותה למרכזים אחרים, מכשירים שם מטפלים ומציגים מחקרים על יעילות השיטה ממקומות שונים בעולם. הפער בין הופעת המחקרים הראשוניים למחקרים עוקבים על ידי חוקרים אחרים בפסיכותרפיה הוא של כ-10 עד 20 שנה (בשל משך זמן הכשרת המטפלים והטיפול). באותו אופן שיטות פסיכותרפיות מקובלות אחרות פותחו בתחילה על ידי חוקר או קבוצת חוקרים אחת. כך היה עם TFP של קרנברג, PE של פואה, MBT של פונגי, DBT של לינהאן ועוד. DDP היא שיטה שפותחה בעשור האחרון, ולכן אין עדיין מחקרים על ידי קבוצות אחרות בעולם. Amit Saad - שיחה 16:40, 2 בדצמבר 2022 (IST)
replies: text: :::תסתכל על הערכים טיפול ממוקד העברה או טיפול דיאלקטי התנהגותי או  ותראה שהם מבוססים על מקורות שנכתבו על ידי חוקרים שאינם קרנברג, לינהאן, או פואה בהתאמה. Kershatz - שיחה 16:21, 4 בדצמבר 2022 (IST)
replies: text: ::::המדובר בטיפולים שפותחו בשנות השמונים, והמחקרים על ידי חוקרים נוספים נוספו 20-30 שנים לאחר מכן. טיפול דינאמי דה-קונסטרוקטיבי פותח בשנות ה2000, וכעת מתקיימים מחקרים שטרם פורסמו מחוץ לארהב. זהו בדיוק פער הזמנים שדר סעד התייחס אליו. רוני נצר - שיחה 08:41, 6 בדצמבר 2022 (IST)

text: ::@Kershatz, הערך הוחזר למרחב הערכים. אם את רוצה לפתוח דיון חשיבות, אצטרף להסתייגותך מהחשיבות. שיטה חדשה יחסית, והיעדרם של מחקרים של חוקרים אחרים מראה שעדיין לא צברה די אימפקט כדי לעבור את רף החשיבות. תאו הארגמן - שיחה 10:12, 6 בדצמבר 2022 (IST)
replies: text: :::מתלבטת. @SigTif אשמח לחוות דעתך. Kershatz - שיחה 22:37, 6 בדצמבר 2022 (IST)
replies: text: ::::@Kershatz גם אני חשה הסתייגות, בעיקר בגלל איכות המקורות, אבל אבדוק יותר לעומק. SigTif - שיחה 18:13, 7 בדצמבר 2022 (IST)
replies: text: :::::חיפוש בגוגל סקולר מראה שקיימים רק 11 מאמרים שבכותרת שלהם מופיע Dynamic deconstructive psychotherapy, כולם נכתבו על-ידי RJ Gregory. המאמרים הראשונים הם משנת 2009, כך שהיה מספיק זמן כדי שהשיטה "תתפוס תאוצה", נראה שלפחות בספרות המדעית היא לא עשתה זאת. אין לי עמדה ברורה אם ישנה חשיבות לערך, אבל ברור שאם הערך קיים, הוא צריך להיות מאוזן יותר. לא ניתן לטעון שהשיטה אפקטיבית רק על סמך חוקר אחד. SigTif - שיחה 19:42, 8 בדצמבר 2022 (IST)
replies: text: ::::::נראה שקיים כאן חוסר היכרות עם תחום המחקרים בפסיכותרפיה. משך הזמן משנת 2009 כלל איננו קרוב להיות מספק כדי שהשיטה "תתפוס תאוצה". כדי שמרכזים אחרים יפרסמו מחקרים אודות יעילות השיטה הם צריכים להכשיר מטפלים בתחום. הכשרה כזו לוקחת לפחות שנתיים למטפל. לאחר הכשרה הם צריכים לטפל בכמות גדולה של מטופלים (לפחות שלושים מטופלים כדי לפרסם מחקר). כל טיפול ב-DDP נמשך כשנה ולאחר חצי שנה עושים follow up כדי להעריך את היעילות, ואז מפרסמים יעילות- תהליך שלוקח אף הוא זמן של כתיבה ופירסום. כפי שכתבתי למעלה, בתחום המחקר בפסיכותרפיה תהליך כזה לוקח כ-20-30 שנים מרגע הופעת השיטה- וכך גם היה נראה בנוגע לטיפולים אחרים מוכרים כמו DBT ו-TFP.

text: ::::::בנוגע לאפקטיביות השיטה- היא נחשבת אפקטיבית בעיני החוקרים בקהילה המדעית שעוסקים בתחום. לא במקרה ה-SAMHSA האמריקאי הכניס אותה לרשימת ה-evidence based psychotherapies. זו החלטה עם משמעות ביטוחית נרחבת. היעילות פורסמה בכתבי עת מכובדים עם peer review שנערך על ידי עורכים וסוקרים שעוסקים בתחום המחקר בפסיכותרפיה. Amit Saad - שיחה 12:29, 9 בדצמבר 2022 (IST)

text: ::::::שלום

text: ::::::כדי להעמיד דברים על דיוקם – לשיטת טיפול זו נעשו שני מחקרים מבוקרים עצמאיים בארה"ב ובאיראן, וכן שני מחקרי יעילות נטורליסטים מבוססי-קוהורט. פורסמו 13 מאמרים עד כה שבחנו את תהליכי ויעילות הטיפול, ואת הקשר בין היעילות לבין הדבקות למודל (שנמצא גבוה מאוד). שיטת הטיפול הוטמעה עד כה באוסטרליה, באנגליה, במקסיקו, בישראל ובאיראן. כדאי גם לקרוא מטא אנליזות וסקירות ספרות שמשוות את הטיפול לגישות טיפוליות אחרות להפרעת אישיות גבולית, ומדגימות שגישת הטיפול יעילה יותר מגישות פסיכודינמיות אחרות בהשפעתה על התפקוד האישיותי (למשל Keefe et al., 2020), על חומרת ההפרעה והתפקוד הפסיכוסוציאלי (Stoffer et al., 2022), ועל הסיכון האובדני (Padmanathan et al., 2020). אשמח לשלוח אליכם מאמרים אלו. בברכה, פרופ' דנה צור ביתן 81.218.198.161 08:41, 19 בדצמבר 2022 (IST)
thread_title:  העברה לטיוטה  

message: עשיתי לערך ויקיזציה ושיפרתי את הניסוח איפה שהיה צריך. כמו בכל תחום מחקרי תמיד יש את פורצי הדרך. מה שגם, התוצאות שוכפלו מספר פעמים על אוכלוסיה קלינית - חוץ מזה שלא כל המחקרים המוצגים כאן הם אלו של גרגורי, וכן מדובר בנושא שזוכה להתייחסות במאגרי מידע מקצועיים. אני לא מצליח להבין איך ערכים כמו התעללות נרקיסיסטית נשארו פה שנים, וערכים מבוססים עוברים לפח האשפה. דובי123 - שיחה 19:39, 5 בדצמבר 2022 (IST)
thread_title:  ויקיזציה של הערך והסרת מידע לא רלוונטי